**Til klubber tilsluttet Norges Cykleforbund, region Sør**

Arendal, 22.12.2017

# INNKALLING TIL EKSTRAORDINÆRT REGIONTING

**Sola Strand Hotel, Axel Lunds veg 27, 4050 Sola**

**Lørdag 6. januar 2018 kl. 14.00**

I henhold til NCF region Sør’s lov §18 kan det innkalles det til ekstraordinært regionting etter:

1. Vedtak av regionstyret.
2. Vedtak av regionstinget.
3. Vedtak av styre eller ting i overordnet organisasjonsledd.
4. Skriftlig krav fra ¼ av idrettslagene i regionen.

NCF Region Sør har mottatt melding om ekstraordinært ting til NCF. For at regionen skal kunne stemme over forslag på NCFs ekstraordinære ting må NCFs lov § 15 pkt 2 være oppfylt:  
«Representantene må være valgt på ordinært eller ekstraordinært årsmøte/ting, eller oppnevnt av styret etter fullmakt.»

Regionsstyret har ikke en slik fullmakt fra regiontinget og styret har derfor i ekstraordinært styremøte fredag 22.12.2017 besluttet å innkalle til ekstraordinært regionting. Innkallingen er hjemlet i pkt a i første setning i regionens lov § 18 (spesifisert ovenfor).

Saker til behandling:

1. Fullmakt til regionsstyret for å oppnevne representanter til ting og møter i de organisasjonsledd regionen har representasjonsrett til neste ordinære regionting.

Saksdokumenter følger innkallingen og legges ut på regionens hjemmeside.

Vennlig hilsen  
NCF Region Sør

Regionstyret